Ikomplu jonqsu l-każi attivi b'aktar fejqan minn każi ġodda In-numru ta' każi attivi f'pajjiżna kompla jonqos, hekk kif minn 3,049 swab tests li saru fl-aħħar sigħat kienu reġistrati 102 każi ġodda, filwaqt li kien hemm 291 persuni li rkupraw. Dan wassal biex il-każi attivi issa jammontaw għal 2,086. Intant l-awtoritajiet tas-saħħa qalu li matul dawn l-aħħar 24 siegħa kien hemm anzjana ta' 76 sena li mietet fl-Isptar Mater Dei waqt li kienet pożittivia għall-Covid-19. Il-Ministeru għas-Saħħa qal ukoll li sal-bieraħ kienu amministrati 160,260 doża tal-vaċċin, b'47,081 persuna jieħdu wkoll it-tieni doża.